Mestská časť Bratislava-Dúbravka

Materiál na 17. rokovanie
Miestneho zastupiteľstva 
7.apríl 2009

Návrh
na prenájom nebytového priestoru v DK Dúbravka o výmere 88 m2 Dúbravskej televízii, spol. s r.o.
 ________________________________________________________________

Predkladateľ:			Materiál obsahuje: 

PhDr. František Guth						1. Návrh uznesenia 
prednosta							2. Uznesenie MR										3. Stanovisko komisie									4. Dôvodová správa
								5. Zmluva o nájme
								6. Žiadosť
7. Stanovisko k pokračovaniu   
    nájomného vzťahu

								

Zodpovedný
JUDr. Katarína Nagyová
vedúca majetkovoprávneho oddelenia

Spracovateľ
Mgr. Art. Henrieta Dóšová
riaditeľka DKD
JUDr. Katarína Nagyová
vedúca majetkovo - právneho oddelenia

Návrh  uznesenia 

Miestne zastupiteľstvo

Schvaľuje
prenájmom nebytového priestoru o výmere 88 m2 na dobu určitú od 15.4.2009 do 14.4.2014 v objekte DK Dúbravka, Saratovská 2/A, Bratislava  za symbolických 1 €/m2/rok pre Dúbravskú televíziu, spol. s r. o, Bratislava, pričom náklady za služby spojené s nájmom nebytových priestorov bude hradiť nájomca. 

Uznesenie  MR  č. 246/2009

Miestna rada 
odporúča
miestnemu zastupiteľstvu schváliť prenájom nebytového priestoru v objekte DK Dúbravka, Saratovská 2/A, Bratislava za symbolických 1€/m²/rok pre Dúbravskú televíziu, spol. s r.o., Bratislava, pričom náklady za služby spojené s nájmom nebytových priestorov bude hradiť nájomca s pripomienkou, že ušetrené finančné prostriedky z nájomného sa budú investovať do technického zabezpečenia Dúbravskej televízie

Stanovisko komisie:

•	Komisia legislatívno-právna, mandátová a hospodárenia s majetkom neodporúča miestnemu zastupiteľstvu schváliť Dúbravskej televízii, spol. s r. o. nájomné za 1 €/ m2/rok v Dome kultúry Dúbravka. 

•	Komisia ekonomická a podnikateľských aktivít odporúča MR a MZ  schváliť:
a.	výšku nájomného pre Dúbravskú televíziu spol. s r. o. v DK Dúbravka za 0,03 €/1,-Sk/ m2/rok, čo predstavuje celkovú sumu nájomného 2,92 €/88,-Sk/ za jeden rok.
b.	Nájomnú zmluvu na dobu určitú do 31.12.2009

Dôvodová správa

Miestne zastupiteľstvo mestskej časti Bratislava-Dúbravka uznesením č. 190/2008      z 15. apríla 2008 schválilo s platnosťou od 16.4.2008 Sadzobník nájomného nebytových priestorov a pozemkov v mestskej časti Bratislava Dúbravka. Podľa článku  9. bod 4) prenájom za symbolickú cenu 1,-Sk/0,03€/m2/rok   mestská časť prenajíma individuálne podľa predmetu činnosti po prerokovaní v miestnej rade schválením v miestnom zastupiteľstve. V súlade s touto úpravou majetkovoprávne oddelenie predkladá žiadosť o nájom Dúbravskej televízie, spol. s r. o, Bratislava v objekte DK Dúbravka, Saratovská 2/A, Bratislava na prerokovanie v miestnej rade.

Dňom 15.8.2008 uplynula platnosť pôvodnej nájomnej zmluvy medzi DKD a DT s.r.o.,  podľa ktorej výška nájomného bola dohodnutá za 1,-Sk/m2/rok. Od tohto času DT užíva priestory v DKD za tých istých podmienok,  avšak bez úhrady za nájomné nakoľko do dnešného dňa nie je podpísaná písomná zmluva o nájme, pretože DT odmietla uhrádzať požadované komerčné nájomné za užívanie priestorov v DKD a žiada, aby bola výška nájomného stanovená v pôvodnej výške platnej od 1.4.2006. Svoju žiadosť z 19.1.2009 odôvodňuje žiadateľ nasledovne:

1)	Novo určené nájomné znamená pre DT zvýšenie nákladov na nájomné o 311960,-Sk/10355,17 € ročne na úkor prostriedkov, ktoré by DT mohla použiť na výrobu TV programov alebo obnovu resp. nevyhnutnú údržbu jej technického zariadenia. Takéto zvýšenie nákladov spoločnosti by tiež neodôvodnene ovplyvnilo negatívne jej hospodársky výsledok.
2) 	Zvýšenie nákladov na nájomné by bolo podľa názoru DT nepriamou dotáciou DKD, pretože tieto prostriedky by boli uhradené zo sumy vyčlenenej na služby DT pre MČ (a teda z rozpočtu MČ) a  vrátili by sa späť do rozpočtu MČ resp. jej príspevkovej organizácie. 
3) 	Naďalej pretrvávajú dôvody, pre ktoré bolo v roku 2006 prijaté rozhodnutie o výške nájomného pre DT ako jedno z prijatých opatrení, najmä hrozba zrušenia príspevkovej organizácie DKD  z dôvodu  uplatnenia § 21 ods. 2 zákona č. 523/2004 Z. z. o rozpočtových pravidlách v znení neskorších predpisov, podľa ktorého výnosy príspevkovej organizácie nesmú byť vyššie ako 50% výrobných nákladov.
4) 	Podľa informácií DT všetky jej partnerské bratislavské lokálne TV vysielajúce v jednotlivých MČ (napr. Novomestská alebo Ružinovská)  sídlia a vysielajú z priestorov, ktoré majú od samosprávy k dispozícii bezodplatne alebo za symbolické nájomné.
5) 	Spoločnosť potrebuje uzavrieť finančný rok 2008, pričom bez zmluvného vzťahu nie je možné jednoznačne kalkulovať náklady na nájomné, ktoré by mohli navyše významne ovplyvniť hospodársky výsledok spoločnosti. Spoločnosť si je napriek vyššie uvedenému vedomá, že využíva i bez zmluvného vzťahu priestory DKD a preto uhrádza naďalej náklady na služby a energie v ich pôvodnej výške.

Vzhľadom na uvedené,  po  prerokovaní žiadosti v príslušných komisiách majetkovoprávne oddelenia miestneho úradu predkladá na prerokovanie návrh zmluvy o nájme nebytových priestorov za symbolických  1€/m2/rok na dobu určitú od 15.4.2009 do 14.4.2014 s tým, že obdobie od  15.8.2008 podľa návrhu zmluvy, čl. III., bod 3.4. je osobitne upravené tak, že nájomca sa zaväzuje uhradiť nájomné  do 15.4.2009 vo výške 1,76 € naraz  prevodným príkazom na účet prenajímateľa v druhom rade do  20.4.2009. Náš právny systém nepripúšťa retroaktivitu a preto nie je možné vyhovieť žiadosti DT a zmluvu o nájme uzavrieť so spätnou účinnosťou od 15.8.2008.  

		Miestna rada na svojom zasadnutí uznesením odporúča miestnemu zastupiteľstvu schváliť prenájom nebytového priestoru v objekte DK Dúbravka, Saratovská 2/A, Bratislava za symbolických 1€/m²/rok pre Dúbravskú televíziu, spol. s r.o., Bratislava, pričom náklady za služby spojené s nájmom nebytových priestorov bude hradiť nájomca s pripomienkou, že ušetrené finančné prostriedky z nájomného sa budú investovať do technického zabezpečenia Dúbravskej televízie. Podľa názoru majetkovoprávneho oddelenia záväzok v zmysle citovaného uznesenia nie je vhodné zmluvne upraviť a je úlohou spoločníka televízie, ktorým je mestská časť Dúbravka, aby dohliadal na použitie ušetrených finančných prostriedkov Dúbravskej televízie. Z tohto dôvodu pripomienka nie je zaradená do návrhu uznesenia.  

Zmluva č............./ 2009
o nájme nebytových priestorov

uzatvorená podľa ustanovení zákona č. 116/1990 Zb. o nájme a podnájme nebytových priestorov v znení neskorších predpisov

medzi účastníkmi:

Mestská časť Bratislava-Dúbravka
Žatevná č. 2, 844 02  Bratislava
Zastúpená: Ing. Jánom Sandtnerom, starostom
IČO: 603406
DIČ: 2020919120
Bankové spojenie: VÚB Bratislava – Dúbravka
Číslo účtu: 10128032/0200
(ďalej ako prenajímateľ v prvom rade)

Dom kultúry Dúbravka
Saratovská 2/A
844 52  Bratislava
v zastúpení: Mgr. Henrieta Dóšová   
IČO: 17330025
IČ DPH: SK 2020907592
DIČ: 2020907592
Bankové spojenie: Tatra Banka
číslo účtu:  2623700053/1100
(ďalej ako prenajímateľ v druhom rade)

a

Dúbravska televízia, spol. s.r.o.
v zastúpení: MVDr. Miroslav Špejl
Saratovská 2/A
841 02 Bratislava 
IČO: 35 750 499 
IČ DPH: SK2021414065
DIČ: 2021414065
Bankové spojenie:Tatra Banka 
číslo účtu: 2623700299/1100
registrácia: Obchodný register Okresného súdu BA I,
oddiel: Sro, vložka č. 17689/B zo dňa 13.7. 2004
(ďalej ako nájomca) 

za nasledovných podmienok: 

čl. I. 
Predmet nájmu
1.1.	Prenajímateľ v druhom rade prenajíma a odovzdáva nájomcovi za odplatu do užívania nižšie špecifikované nebytové priestory nachádzajúce sa v objekte DK Dúbravka (ďalej ako DKD), Saratovská 2/A, Bratislava, ktorý bol zverený do správy Mestskej časti Bratislava – Dúbravka protokolom zo dňa 5.8.1991. Pre správu tejto nehnuteľnosti zriadilo Miestne zastupiteľstvo Bratislava-Dúbravka zriaďovacou listinou č. 3217/91 v znení dodatku č. 1 Dom kultúry Dúbravka, ako samostatnú príspevkovú organizáciu.
Vo vyššie uvedenom objekte prenajímateľ v druhom rade dáva nájomcovi do nájmu plochu o výmere 88 m2, a to 

- príz. štúdio č. 131      
- príz. kancelária č. 130    

(ďalej ako predmet nájmu). 

čl. II.
Účel nájmu.

2.1.	Predmet nájmu bude nájomca užívať výhradne na prevádzkovanie svojej podnikateľskej činnosti v zmysle zapísaného predmetu podnikania, pričom hlavným zámerom je prevádzkovanie televízneho kanálu M.Č. Dúbravka.  
2.2.	Predmet nájmu je nájomcovi prístupný počas 24 hodín.  
2.3.	Nájomca nie je oprávnený bez predchádzajúceho písomného súhlasu prenajímateľa v druhom rade prenechať predmet nájmu, a to ani časť, do podnájmu inej právnickej alebo fyzickej osobe a zároveň nie oprávnený predmet nájmu založiť, či realizovať iný zabezpečovací inštitút. 
2.4.	Nájomca na základe písomného protokolu podpísaného obidvoma účastníkmi tejto zmluvy prevzal predmet nájmu v stave zodpovedajúcom podmienkam stanoveným touto zmluvou čím potvrdzuje, že prenajímateľ nemá žiadnu ďalšiu povinnosť vykonať akékoľvek práce za účelom pripravenia predmetu nájmu pre užívanie nájomcom. Nájomca zároveň prehlasuje, že stav predmetu nájmu je mu známy a nepožaduje uskutočniť žiadne dodatočné úpravy. 

čl. III.
Platobné podmienky

3.1.	Nájomné za predmet nájmu je splatné v eurách podľa nižšie uvedených podmienok, pričom k tomuto sa pripočíta DPH podľa platných právnych predpisov v čase poskytnutia zdaniteľného plnenia.
3.2.	Výdavky súvisiace s predmetom nájmu a jeho prevádzkou (ďalej len „služby“)  nie sú zahrnuté v platbe za nájom a nájomca sa ich zaväzuje uhrádzať podľa čl. III a čl. V  tejto zmluvy.
3.3.	Za užívanie predmetu prenájmu, uvedeného v čl. I. ods. 1., určuje sa ročné nájomné sumou uvedenou: 1,- €/ m2 slovom: jedno euro, čo predstavuje ročnú sadzbu za:

miestnosť 			plocha			ročná  sadzba 		ročné nájomné			 	m2 			€/ m2 				celkom € 
____________________________________________________________________________

a) - príz. štúdio č. 131		45,1			1,-				45 € 

b) - príz. kancelária č. 130		42,9			1,-				43 € 

___________________________________________________________________________
C E L K O M :								 88 € 

3.4. Nájomca sa zaväzuje uhradiť nájomné za dobu od 15.8.2008 do 15.4.2009 vo výške 
1,76 € naraz  prevodným príkazom na účet prenajímateľa v druhom rade do  20.4.2009.  

SLUŽBY				plocha	 	ročná sadzba   	ročné nájomné					m2		€/ m2			celkom €
___________________________________________________________________________
Vykurovanie				88 		16 €			1.408 €
El. energia				88 		2,56 €			225,28 €
Vodné a stočné			88 		0,67 €			58,96 €
OLO					88 		0,54 €			47,52 €
__________________________________________________________________________
C E L K O M :					 			1.739,76 € 

3.5.	Prenajímateľ v druhom rade uplatní k cene nájmu DPH podľa aktuálnej sadzby.Cena nájomného bola stanovená dohodou v zmysle zákona o cenách č. 18/1996 Z. z. v znení neskorších predpisov a bude upravovaná v zmysle čl. III. bodu 3.5. tejto zmluvy.
						
3.6.	Nájomca sa zaväzuje platiť zálohové platby za služby mesačne v sume: 145€ +DPH 
slovom: stoštyridsaťpäť eur na účet prenajímateľa v druhom rade uvedeného v záhlaví tejto zmluvy vždy za príslušný mesiac na základe faktúry vystavenej prenajímateľom v druhom rade. Predmetnú faktúru nájomca uhradí do termínu splatnosti vo faktúre. Fakturácia za nájom vo výške 88€/rok bude vystavená vždy k 30.10. daného roka.

3.7.	Základné nájomné sa od 1. januára každý kalendárny rok zvýši o sumu spotrebiteľského indexu cien pre Eurozónu, publikovanú Eurostatom, v súlade so vstupom (číslom) reprezentujúcim aktuálny rast indexu spotrebiteľských cien v Eurozóne za posledných dvanásť mesiacov, číslo je uvedené v dokumente „HICP (Harmonised Indices of Consumer Prices) – All Items“, sekcii „Percentage change – 12 months average“, riadok „EU (27 countries)“ v poslednom stĺpci. Toto číslo predstavuje percento zvýšenia základného nájomného. Za základ pre výpočet zvýšeného základného nájomného pre nasledujúci kalendárny rok sa vždy berie výška základného nájomného v predchádzajúcom kalendárnom roku, určená v EUR. V súlade s týmto odsekom zmluvy sa prvé zvýšenie základného nájomného uplatní 1. januára kalendárneho roku nasledujúceho po roku, v ktorom bola táto nájomná zmluva uzavretá.
čl. IV. 
Doba nájmu.

4.1.	Táto nájomná zmluva sa uzatvára na dobu určitú od 15.4.2009 do 14.4.2014, pričom platnosť nastáva dňom jej podpísania účastníkmi zmluvy a účinnosť odo dňa,  od ktorého sa nájom uzaviera.

čl. V
Prevádzkové náklady

5.1.	Prevádzkové náklady - služby (el. energia, vykurovanie, voda, OLO) uhrádza prenajímateľ v druhom rade, pričom platby za služby budú fakturované nájomcovi za jednotlivé mesiace aj s príslušnou DPH.
5.2.	Nájomca sa zaväzuje uhrádzať služby súvisiace s predmetom nájmu podľa skutočnej spotreby, pokiaľ sú pre merateľné médiá nainštalované merače )
5.3.	Prvotné pripojenie na internet v prípade záujmu nájomcu bude fakturované prenajímateľom v druhom rade do jedného mesiaca od pripojenia.
5.4.	Zmluvné strany berú na vedomie a súhlasia, že v prípade zvýšenia cien služieb spojených s  užívaním  prenajatých nebytových priestorov ( vodné, stočné, odvoz a likvidácia odpadu, spotreba elektrickej energie, vykurovanie, a iné náklady vyvolané prevádzkou  nebytových  priestorov ), je prenajímateľ v druhom rade oprávnený zvýšenie cien  týchto služieb zohľadniť v najbližšom fakturačnom období  bez nutnosti uzavierať dodatok k tejto nájomnej zmluve.   

čl. VI
Všeobecné platobné podmienky

6.1.	Za deň uskutočnenia platby sa pre potreby tejto Zmluvy považuje deň, kedy bola  príslušná finančná čiastka pripísaná na účet oprávneného príjemcu.
6.2.	Nájomca má nárok na pomernú zľavu z platby za nájom pokiaľ nemôže Predmet nájmu riadne a za dohodnutých podmienok v tejto zmluve užívať viac ako 10 dní, pričom tento stav zavinil prenajímateľ v druhom rade.  Zľava z nájomného bude určená vzhľadom na rozsah obmedzenia užívania predmetu nájmu. Pokiaľ bude dôvodom, pre ktorý nemôže nájomca predmet nájmu riadne užívať na jeho strane alebo z dôvodov vyššej moci, nájomca nemá nárok na primeranú zľavu z nájomného. Nárok na poskytnutie zľavy musí byť uplatnený u prenajímateľa v druhom rade bez zbytočného odkladu. Nárok zaniká, ak nebol  uplatnený do 3 mesiacov odo dňa, kedy došlo ku skutočnostiam, zakladajúcim tento nárok. 
6.3.	Ak sa nájomca dostane do omeškania s akoukoľvek platbou, je prenajímateľ oprávnený požadovať úrok z omeškania v zmysle § 517 ods.2 Občianskeho zákonníka. Tým nie je dotknutý nárok prenajímateľa v druhom rade na uhradenie pohľadávky.
6.4.	Nájomca nemá právo započítať svoje pohľadávky alebo nároky voči prenajímateľovi  v druhom rade proti pohľadávkam alebo nárokom prenajímateľa v druhom rade voči nájomcovi za platby za nájom alebo za platby za prevádzkové náklady ani proti iným nárokom alebo pohľadávkam prenajímateľa v druhom rade voči nájomcu vzniknutým na základe tejto zmluvy, alebo zadržiavať a neplatiť nájomné alebo akékoľvek iné platby podľa zmluvy z dôvodu akýchkoľvek nárokov alebo pohľadávok nájomcu voči prenajímateľovi v druhom rade.

čl. VII
Práva a povinnosti účastníkov

7.1.	Prenajímateľ v druhom rade zabezpečuje údržbu, opravy, úpravy a servis technologických zariadení a rozvodových systémov  (mechanické, elektrické, vykurovacie, vzduchotechnické, odpadové, sanitárne, bezpečnostné a iné systémy).
7.2.	Nájomca sa zaväzuje oznámiť Prenajímateľovi v druhom rade bez zbytočného odkladu potreby všetkých opráv (ďalších potrebných zásahov), ktoré podľa tejto zmluvy zabezpečuje Prenajímateľ v druhom rade a umožniť mu vykonanie týchto opráv alebo zásahov. Pri porušení tejto povinnosti zodpovedá Nájomca za škodu tým spôsobenú a nemá nároky (napr. na zľavu z nájomného), ktoré by mu inak prináležali pre nemožnosť alebo obmedzenú možnosť užívať predmet nájmu. Ak potreba opráv, údržby a servisu bola spôsobená nájomcom, prenajímateľ v druhom rade ich vykoná na náklady nájomcu, pričom nájomca je povinný ich prenajímateľovi v druhom rade preplatiť do 3 pracovných dní od predloženia príslušných dokladov. V prípade, že počas trvania nájmu dôjde v predmete nájmu k havárii, je nájomca povinný najneskôr do 12 hodín informovať o vzniku tejto situácie prenajímateľa v druhom rade. V prípade, že havária bola spôsobená nájomcom, je povinný vynaložené náklady preplatiť prenajímateľovi v druhom rade do 3 dní od predloženia príslušných dokladov. 
7.3.	Nájomca sa zaväzuje poskytovať Prenajímateľovi v druhom rade a ďalším osobám potrebnú súčinnosť pri výkone takýchto opráv a zásahov a znášať obmedzenia v nájme v rozsahu nevyhnutnom na vykonanie týchto činností.
7.4.	Nájomca je oprávnený v predmete nájmu vykonať stavebné zmeny a inštaláciu nových technologických a iných zariadení (ďalej len „Úpravy“) len na základe predchádzajúceho písomného súhlasu prenajímateľa v druhom rade.
7.5.	Prenajímateľ v druhom rade bezdôvodne neodoprie súhlas s Úpravami za predpokladu, že:
a)	Úpravy nenarušia rozvodové systémy 
b)	Neznížia úžitkovú hodnotu nehnuteľnosti
c)	Budú realizované výlučne na náklady nájomcu
d)	Budú realizované v súlade s touto zmluvou, jej prílohami a Slovenskými technickými normami.
Súhlas prenajímateľa v druhom rade s úpravami nezakladá prenajímateľovi v druhom rade akúkoľvek zodpovednosť za správnosť, dostatočnosť resp. súlad úprav s príslušnými právnymi predpismi a normami, t.j. zodpovednosť za úpravy nesie v plnej miere nájomca a v prípade akejkoľvek škody, resp. sankcie, ktorá by vznikla, alebo bola uložená prenajímateľovi v druhom rade, je nájomca povinný mu ju  nahradiť.  
7.6.	Náklady súvisiace s vyššie uvedenými úpravami znáša nájomca a po skončení nájmu je nájomca povinný ich demontovať, pokiaľ sa tým nenaruší akýmkoľvek spôsobom predmet nájmu. V prípade realizovaných úprav, pri ktorých nemôže dôjsť k ich demontáži, zostávajú po skončení nájmu vlastníctvom prenajímateľa v druhom rade.  V súvislosti s týmito úpravami nemá nájomca po skončení nájmu z akéhokoľvek dôvodu, nárok na žiadne finančné vyrovnanie.
7.7.	Nájomca sa zaväzuje užívať Predmet nájmu v súlade so všeobecne záväznými právnymi predpismi, Slovenskými technickými normami a hygienickými, bezpečnostnými a protipožiarnymi predpismi aktuálne platnými na území Slovenskej republiky tak, aby nevznikla škoda na majetku alebo živote a zdraví osôb a nesmie používať látky, postupy a zariadenia poškodzujúce životné prostredie výparmi, hlukom a vibráciami alebo inak, nad hranicu prístupnú podľa príslušných noriem platných na území Slovenskej republiky.
7.8.	Nájomca preberá  na seba zodpovednosť a zodpovedá za dodržiavanie všetkých primeraných a potrebných opatrení na zachovanie bezpečnosti a ochrany zdravia osôb, ktoré sa v čase nájmu budú nachádzať v Predmete nájmu. 
7.9.	Nájomca je oprávnený uskutočniť a realizovať primerané opatrenia a ochranu Predmetu nájmu pred vlámaním a/ alebo krádežou. Zabudovanie nových dodatočných zabezpečovacích, elektrických a iných zariadení je nájomca oprávnený uskutočniť len s predchádzajúcim písomným súhlasom prenajímateľa v druhom rade. Nájomca je povinný predložiť prenajímateľovi v druhom rade príslušnú technickú dokumentáciu. Predmetné zabudovanie zabezpečovacích zariadení si v plnej výške hradí nájomca a na vlastné náklady, zabezpečuje si aj všetky revízie týchto zariadení. 
7.10.	Za vyššie uvedené zabudovanie zabezpečovacích zariadení nemá po skončení nájomnej zmluvy nájomca nárok na žiadne finančné vyrovnanie.
7.11.	Nájomca je povinný bez zbytočného odkladu písomne informovať Prenajímateľa v druhom rade o všetkých skutočnostiach brániacich riadnemu užívaniu Predmetu nájmu.
7.12.	Nájomca nie je oprávnený pripevňovať na steny, stropy alebo iné miesto na predmete nájmu zariadenia alebo vybavenie, ktoré by mohli predstavovať neprimerane veľkú  alebo neobvyklú záťaž.
7.13.	Nájomca je oprávnený umiestniť na predmete nájmu svoje obch. meno, resp. iné reklamné tabule, plagáty a pod. a za podmienky dodržania predchádzajúceho bodu a po predchádzajúcom písomnom súhlase  prenajímateľa v druhom rade. 
7.14.	Nájomca je povinný na vlastné náklady si zabezpečiť upratovanie Predmetu nájmu.
7.15.	Prenajímateľ v druhom rade je povinný zabezpečiť, aby boli nájomcovi počas celej doby užívania Predmetu nájmu dodávané /alebo k dispozícií nasledovné médiá a služby:
a) elektrická energia (220V)
b) studená a teplá voda 
Prenajímateľ v druhom rade nezaručuje, že dodávky energií a služieb prostredníctvom tretích osôb budú neprerušené, za čo ho nájomca nebude brať na zodpovednosť, ani sa domáhať zľavy na nájomnom a/alebo náhrady škody. 
7.16.	Nájomca sa zaväzuje umožniť prenajímateľovi v druhom rade prístup do prenajatých priestorov za účelom vykonania preventívnych kontrol, vykonania opráv a údržby a nájomca sa zaväzuje znášať obmedzenia v rozsahu nevyhnutnom na vykonanie týchto činností. Prenajímateľ v druhom rade je však povinný oznámiť nájomcovi termín uskutočnenia plánovaných kontrol a opráv minimálne 2 pracovné dni vopred, s výnimkou, ak by vážnosť situácie nezniesla odklad.
7.17.	V prípade ukončenia nájmu je nájomca povinný uviesť predmet nájmu do stavu, zodpovedajúcemu stavu pri  odovzdávaní predmetu nájmu do užívania  nájomcovi, s prihliadnutím na obvyklé opotrebenie a stavebné úpravy odsúhlasené prenajímateľom v druhom rade, a to ku dňu ukončenia nájomného vzťahu.
7.18.	Nájomca je oprávnený používať elektrické vykurovacie telesá len s písomným súhlasom prenajímateľa v druhom rade a  je povinný zabezpečiť pravidelnú revíziu svojich vykurovacích elektrických telies a varičov a viesť o tom záznam, ktorý je povinný na žiadosť prenajímateľa v druhom rade preukázať.  
7.19.	Nájomca berie na vedomie, že všetok hnuteľný majetok, ktorý vnesie do predmetu nájmu je oprávnený si poistiť na vlastné náklady, t.j. prenajímateľ druhom rade nenesie zodpovednosť za prípadné škody, poškodenia a straty na vnesených predmetoch nájomcu. 
7.20.	Nájomca  nemôže bez súhlasu prenajímateľa v druhom rade previesť práva a povinnosti vyplývajúce mu z tejto zmluvy na tretiu osobu.
7.21.	Nájomca preberá na seba všetky povinnosti vyplývajúce z predpisov o ochrane zdravia a bezpečnosti pri práci, ochrane majetku, predpisov hygienických ako aj protipožiarnych predpisov. Za všetky škody, ublíženia na zdraví, ktoré vzniknú nedodržaním predpisov, zodpovedá v plnom rozsahu.
7.22.	Nájomca je oboznámený o zriadení spoločnej ohlasovne požiarov v miestnosti informácií na prízemí DKD, tel. klapka 220 (tel. linka: 692 030 20), ako aj s výňatkom z požiarneho štatútu DKD pre právnické osoby a fyzické osoby v prenajatých priestoroch (príloha č. 5 Požiarneho štatútu DKD).
7.23.	Nájomca zabezpečí, aby náhradné kľúče od prenajatých miestností boli uložené v miestnosti informácií DKD v zalepenej a zapečatenej obálke v príslušnom trezore, pre prípad požiaru, alebo inej mimoriadnej udalosti.
7.24.	Nájomca je povinný na základe splnomocnenia prenajímateľa v druhom rade zabezpečiť potrebnú dokumentáciu ohľadom zmeny účelu využitia pre prenajaté priestory do 30 dní od podpisu tejto zmluvy.

čl. VIII 
Skončenie nájmu

8.1.	Nájom  skončí uplynutím dohodnutej doby nájmu. 
8.2.	Nájom skončí dohodou zmluvných strán.
8.3.	Prenajímateľ v druhom rade je oprávnený vypovedať zmluvu s okamžitou účinnosťou (t.j. výpoveď je platná a účinná dňom jej doručenia a teda neplynie výpovedná lehota) v prípade, ak nájomca hrubým spôsobom porušil ustanovenia tejto zmluvy, najmä ak  porušil ustanovenia bodu 2.3. čl. II, bodov 3.3., 3.4., 3.6. čl. III tejto zmluvy, bodu 7.24 čl. VII alebo ak mešká s akýmkoľvek finančným plnením v prospech prenajímateľa v druhom rade o viac ako 1 mesiac.    
8.4.	Okrem vyššie uvedeného výpovedného dôvodu zo strany prenajímateľa v druhom rade (8.3.),  môže túto zmluvu písomne vypovedať ktorákoľvek zo zmluvných strán v súlade s § 9 a  §10 zák. č. 116/1990 Zb. v znení neskorších  predpisov. Výpovedná lehota je v tomto prípade 1 mesiac a začína plynúť od prvého dňa nasledujúceho mesiaca po doručení písomnej výpovede. 
8.5.	V prípade ak nájomca po skončení nájmu z akéhokoľvek dôvodu neuvoľní a neodovzdá prenajímateľovi v druhom rade predmet nájmu, je tento oprávnený požadovať uhradenie zmluvnej pokuty vo výške 166 € za každý deň omeškania tejto povinnosti t.j. riadne odovzdať a uvoľniť prenajímateľovi v druhom rade predmet nájmu, tým nie je dotknutý jeho nárok na náhradu vzniknutej škody. 

čl. IX
Vyhlásenia 

9.1.	  Prenajímateľ v druhom rade týmto vyhlasuje, že:
a)	je oprávnený uzavrieť túto zmluvu a plniť záväzky z nej vyplývajúce;
b)	uzatvorenie tejto zmluvy nepredstavuje porušenie práv akýchkoľvek tretích osôb;
9.2.	Nájomca  týmto vyhlasuje a zaručuje sa, že:
a)	je oprávnený uzavrieť túto zmluvu a plniť záväzky z nej vyplývajúce;
b)	uzatvorenie tejto zmluvy nepredstavuje porušenie práv akýchkoľvek tretích osôb; 
9.3.	Zmluvné strany sa budú bezodkladne informovať, pokiaľ sa po podpise tejto zmluvy zmenia vyhlásenia uvedené v predchádzajúcich bodoch tohto článku. 
9.4.	Zmluvné strany si navzájom nahradia všetku škodu, výdavky alebo straty, ktoré vzniknú druhej strane ako následok nepravdivosti alebo neúplnosti vyhlásení a záruk uvedených v tomto článku zmluvy.

čl. X
Záverečné ustanovenia

10.1.	Právne vzťahy medzi prenajímateľom v druhom rade a nájomcom neupravené v tejto zmluve sa riadia zákonom č. 116/1990 Zb. o nájme nebytových priestorov v znení neskorších predpisov a a ostatnými právnymi predpismi platnými na území Slovenskej republiky.
10.2.	Zmluva sa môže meniť alebo dopĺňať výlučne formou písomných dodatkov podpísaných obidvomi zmluvnými stranami.

10.3.	Ak sa preukáže, že niektoré z ustanovení zmluvy (alebo jeho časť) je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení zmluvy (alebo zostávajúcej časti dotknutého ustanovenia), alebo samotnej zmluvy. V takomto prípade sa obe zmluvné strany zaväzujú bez zbytočného odkladu nahradiť takéto ustanovenie (jeho časť) novým tak, aby bol zachovaný účel, sledovaný uzavretím zmluvy a dotknutým ustanovením.
10.4.	Doručovanie pre účely zmluvy sa vykonáva a považuje za platné a účinne vykonané vtedy, ak sa doručuje na poslednú známu adresu zmluvnej strany, ktorá bola ako posledná známa adresa touto zmluvnou stranou oznámená (prípadne vyplýva zo vzájomnej korešpondencie alebo zmluvných dokladov ako posledná ). Pre tieto účely  je možné použiť  fax a email.  Zmluvné strany sa zaväzujú vzájomne si písomne oznamovať zmenu adresy sídla bez zbytočného odkladu. 
10.5.	V prípade akéhokoľvek nedorozumenia, sporu alebo sporného nároku sa zmluvné strany zaväzujú riešiť ich prednostne cestou vzájomnej dohody. 
10.6.	Zmluva  nadobúda platnosť dňom jej podpísania a účinnosť odo dňa od ktorého sa  nájom uzaviera.
10.7.	Táto zmluva je vyhotovená v štyroch exemplároch, dva exempláre pre každého účastníka. 
10.8.	Zmluvné strany potvrdzujú svojimi podpismi, že ustanoveniam zmluvy porozumeli, tieto vyjadrujú ich vôľu a zaväzujú sa ich dobrovoľne plniť.

V Bratislave, dňa  ... .04.2009

     Prenajímateľ  v prvom rade:
Ing. Ján Sandtner 
    starosta

 

Prenajímateľ v druhom rade: 							Nájomca:   
    Mgr. Henrieta Dóšová						MVDr. Miroslav Špejl
          riaditeľka								konateľ